**Kirkene i Barentsregionen krever klimahandling nå!**

I over tyve år har de lutherske og ortodokse kirkene på Nordkalotten samarbeidet i Samarbeidsrådet for kristne kirker i Barentsregionen (SKKB). Dette er et “folk til folk” samarbeid mellom gode naboer i nord. Kirkene her utfordres av mange av de samme samfunnsendringene knyttet til utnyttelse av naturressurser, endringer i arbeidsliv og bosetningsmønstre. SKKB legger til rette for vennskap og kulturutveksling over grensene, møter mellom ungdom fra lokale menigheter og samtaler mellom kirkeledere i Norden og Russland.

Rådet møttes nylig til sitt årlige rådsmøte i Inari i Finland 8. – 11. oktober, og samenes livsvilkår og samisk kirkeliv var hovedtema. Når urfolks situasjon drøftes, kommer raskt klimaendringer opp som tema. Kort tid før rådsmøtet kom rapporten fra FNs klimapanel som understreker alvoret. Det haster veldig med å finne løsninger for å unngå katastrofale følger av klimaendringene.

Nordområdene rammes særlig hardt av klimaendringer, Samene landområde, Sápmi, strekker over alle de fire landene, og urbefolkningen i nord opplever at deres tradisjonelle levemåte og tilgang til naturresurser både nå trues.

«Vi opplever alle at situasjonen er bekymringsfull, og særlig i arktiske strøk ser vi allerede konsekvenser av klimaendringene.», ifølge biskop i Nord Hålogaland, Olav Øygard, som er leder av rådet, som består av kirkeledere fra Russland, Finland, Sverige og Norge.

De norske medlemmene i rådet, er foruten biskop Olav Øygard og stiftsdirektør Oddgeir Stenersen fra Nord-Hålogaland og biskop Ann-Helen Fjellstad Jusnes og prost Gunnar Bråthen fra Sør-Hålogaland.

Rådet vedtok en felles uttalelse om klima, og biskop Øygard sier at han er «svært fornøyd over at vi sammen kan levere en sterk oppfordring til våre lands myndigheter om at man må prioritere innsatsen for å redusere klimautslippene.»

Generalsekretær i Samisk Kirkeråd, Risten Turi Alexandersen, deltok også i Inari og la vekt på at urfolk sitter med kompetanse og erfaringer som er avgjørende viktig å ta i bruk når vi sammen skal finne løsninger på de utfordringen klimaendringene gir oss. Hun understreket at «når verden skal finne løsninger for klimautfordringene er det viktig at alle får være med på å bestemme hvilke tiltak som skal settes i verk. Kirken må bidra til å synliggjøre urfolks viktige når samfunnet nå må endres i en mer klimavennlig retning.»

For kirken er det også viktig å minne om at de med minst materielle ressurser og politisk innflytelse ofte er de som rammes hardest av klimaendringer. Det gjelder i fattige områder av verden, men også her hos oss. Disse gruppene må få være med å påvirke rettferdig løsninger.

For kirken vil klimaspørsmålet alltid også handle om rettferdighet, om menneskers likeverd og om rettferdig fordeling av naturressurser. Uttalelsen fra SKKB vektlegger at vi som kristne har fått i oppdrag å forvalte – ikke forbruke – skaperverket, og at arbeid for klima er en viktig del av kirkens oppdrag.

«Det er gledelig og svært viktig at kirker, på tvers av konfesjoner og landegrenser, går sammen i arbeidet med klimautfordringer. Kirkene har en viktig rolle som moralsk premissleverandør og talsmann for de svakeste i samfunnsdebatten. Kirkene kan også formidle håp i en tid hvor klimatrusselen gjør folk motløse og handlingslammede.», sier generalsekretær i Mellomkirkelig råd, Berit Hagen Agøy,som også deltok på rådsmøtet.

Vedlegg:

Uttalelsen på norsk, nord-samisk og engelsk